Rozsudok Všeobecného súdu (tretia komora) z 31. mája 2018 – Consorzio di garanzia dell’olio extra vergine di oliva di qualità/Komisia
(vec T‑163/17)
„Mimozmluvná zodpovednosť – Súbežné programy podpory olivového oleja v tretích krajinách, z toho jeden financovaný EPZF a určený na podporu olivového oleja s pôvodom v Európe, a druhý financovaný EFRR a určený na podporu olivového oleja s pôvodom v Španielsku – Chýbajúca koordinácia služieb Komisie zodpovedných za správu oboch programov – Majetková ujma – Strata trhu a ušlý zisk – Nemajetková ujma – Poškodenie obchodnej povesti“
1.      Mimozmluvná zodpovednosť – Podmienky – Protiprávnosť – Ujma – Príčinná súvislosť – Neexistencia jednej z podmienok – Zamietnutie žaloby o náhradu škody v celom rozsahu
(článok 340 ZFEÚ)
(pozri body 32 – 34, 81)
2.      Mimozmluvná zodpovednosť – Podmienky – Normatívny akt zahŕňajúci voľbu hospodárskej politiky – Dostatočne závažné porušenie vyššej právnej normy, ktorá priznáva práva jednotlivcom – Potreba zjavného a závažného nedodržania širokej miery voľnej úvahy normotvorcu Únie
(článok 340 ZFEÚ)
(pozri bod 37)
3.      Poľnohospodárstvo – Spoločná poľnohospodárska politika – Financovanie z EPZF a EFRR – Súbežné programy podpory olivového oleja v tretích krajinách, z toho jeden financovaný EPZF a určený na podporu olivového oleja s pôvodom v Európe, a druhý financovaný EFRR a určený na podporu olivového oleja s pôvodom v Španielsku – Chýbajúca koordinácia služieb Komisie zodpovedných za správu oboch programov – Porušenie zásady zákazu diskriminácie – Neexistencia
(článok 18 ZFEÚ; Charta základných práv Európskej únie, článok 21; nariadenie Rady č. 3/2008)
(pozri body 42 – 47, 52, 57)
4.      Poľnohospodárstvo – Spoločná poľnohospodárska politika – Financovanie z EPZF a EFRR – Súbežné programy podpory olivového oleja v tretích krajinách, z toho jeden financovaný EPZF a určený na podporu olivového oleja s pôvodom v Európe, a druhý financovaný EFRR a určený na podporu olivového oleja s pôvodom v Španielsku – Chýbajúca koordinácia služieb Komisie zodpovedných za správu oboch programov – Porušenie zásady riadnej správy vecí verejných – Neexistencia
(Charta základných práv Európskej únie, článok 41)
(pozri body 76, 77, 79)
Predmet
Návrh založený na článku 268 ZFEÚ, ktorého cieľom je získanie náhrady ujmy, ktorú žalobkyňa údajne utrpela v podstate z dôvodu chýbajúcej koordinácie služieb Komisie zodpovedných za správu programov podpory európskeho olivového oleja a španielskeho olivového oleja v tretích krajinách (India, Rusko a Čína), spolufinancovaných európskymi fondmi, ako aj neexistencia eliminácie skreslení hospodárskej súťaže a škodlivých účinkov, ktoré z toho vyplynuli
Výrok
1.
Žaloba sa zamieta.
2.
Consorzio di garanzia dell’olio extra vergine di oliva di qualità znáša svoje vlastné trovy konania.
3.
Európska komisia znáša svoje vlastné trovy konania.
2.
Consorzio di garanzia dell’olio extra vergine di oliva di qualità znáša svoje vlastné trovy konania.
3.
Európska komisia znáša svoje vlastné trovy konania.
3.
Európska komisia znáša svoje vlastné trovy konania.